b'\n_START_ARTICLE_\nVladimir Arsenijevi\xc4\x87\n_START_PARAGRAPH_\nVladimir Arsenijevi\xc4\x87 (Pula, Hrvatska, 1965.), nagra\xc4\x91ivani i me\xc4\x91unarodno priznati srpski pisac, prevoditelj, urednik i publicist._NEWLINE_Nakon \xc5\xa1to je 1985. godine zavr\xc5\xa1io srednju \xc5\xa1kolu i izvr\xc5\xa1io obvezno slu\xc5\xbeenje vojnoga roka Arsenijevi\xc4\x87 se u dobi od 20 godina preselio u London. Godine 1989. vratio se u Beograd nakon \xc4\x8detiri godine._NEWLINE_Dobio je NIN-ovu nagradu 1994. godine postav\xc5\xa1i najmla\xc4\x91i dobitnik ove presti\xc5\xbene nagrade svojim prvim romanom U potpalublju. Bio je to prvi put da je jedna debitantska knjiga osvojila ovu nagradu. Ova proturatna knjiga ubrzo je prevedena na 20 jezika i postavila je Arsenijevi\xc4\x87a gotovo trenuta\xc4\x8dno me\xc4\x91u najprevo\xc4\x91enije srpske pisce. Od tada je Arsenijevi\xc4\x87 objavio \xc4\x8detiri druga romana._NEWLINE_Poznati je urednik koji je stvorio i razvio izdava\xc4\x8dku ku\xc4\x87u RENDE u kojoj je radio kao glavni urednik od njezina osnutka sve do 2007. godine._NEWLINE_Trenuta\xc4\x8dno je zaposlen kao urednik u beogradskom VBZ-u, podru\xc5\xbenici hrvatske izdava\xc4\x8dke ku\xc4\x87e VBZ-a. \xc5\xbdivi i radi u Beogradu.'